A BIZOTTSÁG 979/2004/EK RENDELETE
(2004. május 14.)
az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló tanácsi rendeletre (1) és különösen annak 11. cikke b) pontjára,
mivel:
(1)
Az 1210/2003/EK rendelet III. melléklete felsorolást nyújt a korábbi iraki kormány azon természetes és jogi személyeiről, állami intézményeiről, vállalkozásairól, intézményeiről és szervezeteiről, amelyekre annak a rendeletnek az értelmében a pénzkészletek és gazdasági források befagyasztása vonatkozik.
(2)
Az Egyesült Nemzetek Biztonsági Tanácsának szankciós bizottsága 2004. április 26-án úgy határozott, hogy módosítja a korábbi iraki kormány azon természetes és jogi személyeinek, állami intézményeinek, vállalkozásainak, intézményeinek és szervezeteinek a listáját, amelyekre a pénzkészletek és gazdasági források befagyasztásának vonatkoznia kell. A III. mellékletet ennek megfelelően módosítani kell.
(3)
Az ezen rendeletben meghatározott intézkedések hatékonyságának biztosítása érdekében a rendeletnek azonnal hatályba kell lépnie,
ELFOGADTA EZT A RENDELETET:
1. cikk
Az 1210/2003/EK rendelet III. melléklete ezen rendelet mellékletének megfelelően módosul.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. május 14-én.